Rahul Dev : लेकिन नवीन जिंदल और कोलगेट में नामित सभी कंपनियों पर लगे आरोपों की जांच, मुकदमों आदि जरूरी कानूनी कारर्वाई में भी सरकार और उसकी एजेंसियां इतनी ही मुस्तैदी और पारदर्शिता दिखाएंगे यह उम्मीद भी करनी चाहिए। यह भी मांग करता हूं कि प्रेस परिषद, इंडियन न्यूजपेपर सोसाइटी, इंडियन ब्राडकास्टिंग फेडरेशन, न्यूज ब्राडकास्टिंग एसोसिएशन, एडिटर्स गिल्ड आफ इंडिया को एक उच्चस्तरीय संयुक्त समिति बना कर इस पूरे मामले की जांच करके तथ्य देश के सामने रखने चाहिए। भारतीय मीडिया की साख और भारतीय लोकतंत्र के स्वास्थ्य के लिए यह भी जरूरी है कि इस मामले में मुंबई हाईकोर्ट और दिल्ली की स्थानीय अदालत में चल रहे मुकदमों की सुनवाई विशेष और दैनिक तौर पर की जाए।